Belaevenisse Boërebroëdspaar Belfeld. ThoësKontaktPrôgrammaFoto'sGastebookLinks CV De BelhamelsSitemapNiëjsHistorieOpstaekerMerchendiseKemmissiesOptochSjponsorPrins en gevolgPrinsGevolgBelaevenisseDe Aad PrinseBoërebroëlefJeugbroëdspaarBoërebroëdspaarBB GezelsjapRolverdeilingNiëjsBelaevenisseAadbroëdspaareSjtalorders free templates joomla Belaevenisse van ôs niej Broëdspaar en eur getuüge en Jeugbroëdspaar. ‘T is gedaon “ ’t is gedaon ‘t is gedaon weej môtte nôw nao hoës toe gaon”. Zoë klink eine bekende Venloose vastelaoves sjlaeger en dae zaet eigelik alles. Maar wat höbbe weej vuul lol en plezeer gehad de aafgelaupe waeke. Van ‘t oëtkomme wies aan ’t sjloëte. Eine geweldige vaslaovestrein dae euveral ens sjtopde um get te gaon belaeve. Zoë mei en den sjtopde dae beej Juliana, den wir aan de Kerk en soms beej de Hamar en eine kiër zien we zellefs euvergesjtap op de bös nao de Haandert in Tegele. Beej Belfeldia in de kantine waas ein halte en aug in Café Geloë sjtopde dae trein en euveral waas der wir de ein of angere verassing en ein groët fiës. Via deeze waeg wille we gaer idderein bedanke dae ôs gesjteund en verzörg haet met dees daag. Sjpeciale dank veur alle Belhamels, Belhamelinnekes, Boëre en Boërinne, en neet te vergaete de Hanewurgers en verder alle Hoëghede en idderein die we met die daag ziën taenge gekômme beej de ein of angere halte. Zônger uch waas dit fiës neet compleet. BEDANK!! Kèrtrekkers 2017 Tweet
De kop is der aaf!! De iërste hoëghede zien bekend en det waas vur ôs dit jaor waal erg sjpesiaal en sjpannend.Want met wae gaon weej same deze vastelaovend viëre? Weej weite nôw zeker det det geit gans good geit kômme met Prins Ron d’n iërste en Jeugprinses Milou d’n iërste. Nag ein paar nachjes sjlaope en den kenne ouch weej ôs masker aafdoon en saame met ‘t Jeugbroëdspaar gaon hosse tösse al die Belhamels en Belhamelinnekes. Weej hebbe der erg vuël zin in en de kriebels beginne beej ôs al behuërlik op te sjpeule. Met ôs veere hebbe weej al behuërlik get veurpret gehad maar ´t sjoënste is oeteraard um det fiës saame met uch allemaol te meuge viëre. Weej kenne haos nimmer wachte. Toet zôndig in de Hamarsjtal!! Tweet
‘t kump sjteeds doënderbeej! Ôngertösse zien we al wir ein paar maond verder. Weej zien kompleet! Eindelik kwaam den de daag det we ein veerspan woorte. Det waas toch waal eine sjpannende aovend vur ôs veer. Wat hebbe we gerazeld de oore veuraaf want met wae gaon weej dit avontuur aan. Nôw kenne we ôs geheim deile en det is waal erg fijn. Ôngertösse hebbe we de kleijer gepas en de foto’s zien gemaak. Wat hebbe we saame al eine haop lol gehad. We hebbe al get geheime vergaderingen achter de rögk en zien bezig met de nuëdige veurbereidinge. Wie zal ut met de sjpanning beej ut Jeugbroëdspaar zien, en de res van de hoëghede? Det blief vur ôs auch nag efkes un verrassing maar langzaamaan kump ut toch get doënderbeej. Sintermerte, de 11de van de 11de en Sinterklaos hebbe we al vurbeej zeen kômme. Nôw gaon we iërs saame met de femiëlie geneete van de Körsdaag en den good knallend ’t nieje jaor in. Daonao zien ut nog maar ein paar waeke toet weej ôs aan uch meuge veursjtelle. Weej winse alle Belhamels en Belhamelinnekes sjoëne Körsdaag en un gezôngk, gelökkig, en veural knallend 2017!! Boërebroëdspaar en Getuuge 2017 Tweet
Leef boëre en boërinnekes Wat ein lekker geveul hebben weej. Wat vinge weej 't sjpannend Wie ze ós kwaame vraoge of weej dit jaor de jeugboërebroëlof veur wilde gaon koste weej 't neet geluive. Det de keus op ós waas gevalle waar veur allebei eine druim dae óetkwaam. Top! Gaaf! Pap en mam hadde de traone in de ouge. Super! Inmiddels hebbe weej ós op ein geheime locasie gezeen en liere kenne. En we mótte zegge… Neet verkierd. 'T veult good. Nów kump eine tied van kleier passe, foto’s maake, sjtökskes sjrieve. Toe maar , weej hebbe toch niks te doon. Beej alles wat we doon hebbe weej det lekkere geveul in ózze kop. Maar we mótte nag effe wachte.'T zwiege is 't moeilikste. Maar ouch det kump good. Weej haope det alle jeug van Belvend nao de Hamar kump öm saame met ós vastelaovend te viere in ós sjoene dorp. Den kenne weej met rech zegge: heej bleujt get sjoëns!! Groetjes van ós. Tweet
Genne sjeemer of duusternis Niks genne sjeemer of duusternis. Gewuën vruug in de morge ging de deurbel en binne ein paar seconde zoot de hoësmeister van de boëre aan de keuketaofel.Ich kreeg te huure det ut lastig waas um ôs thoës te treffe. Sjiënbaar zien we vuël oppe joets. Dae van mich waas d’r neet en Ich begôs sjtiëds miër te prakkezere wao ich dit bezeuk aan te danke had. D’r ging vanalles door miene kop maar toen de vraog kwaam of weej getuuge wille waere en ut broëdspaar van 2017 wille beejstjaon um de ker te trekke môs ich iërs efkes alles laote bezinke. Hé…wuërd dit nôw ech gevraog???? Jaozeker zei de hoësmeister…ut is éch waor, t Boërebroëdspaar haet uch gaer dr beej um ut fiësje compleet te maake. En det veulde toch as ein hiele iër!!! Ich heb toen drek dae van mich gebeld en wiej ich ‘m vertelde wat der net gebeurd waas en det weej gevraog waare um getuuge te waere veel der ein lange sjtilte….. Naodet ’t éch toet ôs doorgedrônge waas waare we der sjnel euver oët det weej der gans vur wille gaon. Ôngertösse zien we al wir eine gas waeke verder en ‘t moment det we ut Boërebroëdspaar gaon treffe kump d’r aan. Toch waal sjpannend wae det is, maar det zal angersöm auch waal zien.... Weej veule det der get sjoëns aan ut bleuje is. Getuuge 2017 Tweet
Hielemaol perplex!!! 'T waas eine benauwde raegenechtige aovend en 't begôs al te sjéemere.We hadde ôs net lekker op de bank geplof. Dao ging de deurbel en veurdet we der good en waal erg in hadde, sjting met ein sjmoesje de hoësmeister van de boëre, beej ôs in de hoëskamer.Nao efkes get euver koetjes en kalfjes gepraot te hebbe kwaam 't hoëge waord der oët: “Wilt geej ôs broëdspaar vur 2017 waere?!”Lang naodinke heuve we neet. We kiëke mekaar efkes aan en biejnao tegeliëkertied zegke we: “jao zeeker!” Sjmorges daonao aan de ontbijttaofel zitte we den, gen aug toe gedaon vannach, maar waal met eine grijns van oër tot oër op ôs gezich opgesjtaon.Noeijts verwag det dit ôs zou euverkômme, weej Boërebroëdspaar 2017, kenne weej det waal?Neet in de zaal maar baove op die bühne in dae groëte Hamar, det is waal efkes sjlikke. Ouch ôs iërste gesjprek met de Kemissie zit d’r op. Vuël gehuërd en vuël gevraog. Ein hiele belangriëke vraog sjteit nag aope. Wae waere ôs getuuge, met wae gaon weej die boëreker trekke…sjpannend!!! Ôngertösse zitte we midde in de zomervekansie en genne daag geit veurbeej det we der neet aan dinke. As we mekaar den aankiëke den begint 't toch al good te kriebele en weej weite “Der bleujt heej get sjoëns” Met eine zomerse groet,Boërebroëdspaar 2017 Tweet
Belaevenisse van ôs Broëdspaar In dees rubriek kent geej de belaevenissen laeze van 't niëje Broëdspaar, eur getuüge en Jeugbroedspaar 2017. Webdesign: hildewolters.nl | Webmaster: Login